Údržba je síce nenáročná, napriek tomu si však vyžaduje zodpovedný prístup. Zariadenie by ste mali po každom použití očistiť od zvyškov drevnej zmesi. Skontrolovať nezabudnite ani stav jeho nožov, ktoré je po sezóne potrebné prebrúsiť alebo vymeniť. V prípade, že nebudete zariadenie dlhší čas používať, uskladnite ho na mieste so stálou teplotou a prekryte ho plachtou alebo dekou. Minimalizujete tak riziko poškodenia mäkkých plastových častí vplyvom slnka.